# Библийн Үндэс – Модуль долоо – Шинэ Гэрээ

**Хэлэлцүүлгийн асуултууд**

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Бурхан гэрээний төлөөлөгчдөөр дамжуулан гэрээ байгуулах замаар Өөрийн хаанчлалаа удирддаг. Хуучин ба Шинэ гэрээн дэх гэрээнүүдийг жагсаан бичиж, тайлбарлана уу.
3. Христ бол чуулганы шинэ гэрээний төлөөлөгч. Энэхүү гэрээний зохицуулалт Шинэ Гэрээний теологийг илүү сайн ойлгоход тань хэрхэн тусалсан бэ?
4. Та Христ доторх Бурханы хаанчлалын зорилгын гэрэлд уналт бүтэлгүйтлээ хэрхэн авч үздэг вэ?
5. Таны уналт бүтэлгүйтэл Христийн үйлсийг үнэлэх үнэлэмжийг тань хэрхэн гүнзгийрүүлсэн бэ?
6. Нийтлэг нигүүлслийн тухай ойлголт Христитгэгч биш хүмүүс болон тэдний нийгэмд оруулдаг хувь нэмрийн талаарх бодлыг тань хэрхэн өөрчилсөн бэ?
7. Бурхан бидний зүрх сэтгэлд орж ирж, Өөрийн хуулийг сийлнэ гэж амласан. Та энэ амлалтыг амьдралдаа ямар тодорхой арга замаар мэдэрч байсан бэ?
8. Бурханыг эрж хайх хүсэл тэмүүллийг та бусдад хэрхэн түгээж, Түүний гэрээнд нэгдэхийг уриалах вэ?
9. Бурхан Өөрийн хүмүүсийнхээ үнэнч байдлыг шалгадаг. Бурханы өгдөг түр зуурын зовлон бэрхшээл ба сахилга нь таныг хэрхэн ариусгадаг вэ?
10. Та одоогийн нөхцөл байдалдаа Бурханы өмнө гэрээгээр хүлээсэн үүргээ баяртайгаар, тэмүүлэлтэйгээр биелүүлэх ямар тодорхой арга замууд байна вэ?
11. Жинхэнэ итгэгчдийн хувьд бид яруу ялдарт шинэ бүтээлийн дотор мөнхийн өвийг хүлээн авна. Та энэхүү амлалтаар өөрийгөө болон бусдыг цөхрөлтгүй тууштай байхад нь хэрхэн урамшуулж болох вэ?

**ДҮГНЭЛТ:** Адам, Ноа, Мосе, Абрахам болон Давид нар Хуучин Гэрээн дэх Бурханы ард түмний гэрээний төлөөлөгчид байсан шиг (Христ уруу чиглүүлж байсан), Есүс Христ бол Шинэ Гэрээн дэх Бурханы хүмүүсийн гэрээний төлөөлөгч юм. Бурхан Эцэг чуулганы төлөөлөгч болох Христээр дамжуулан шинэ гэрээн дэх амьдралын бүхий л хүрээг захирдаг. Энэхүү шалтгааны улмаас бид Шинэ Гэрээг Христ төвтэй гэж үздэг.

КЭЙС СУДЛАЛ: Хүмүүс ихэнхдээ сайн ном унших юм уу сайн кино үзэхдээ тухайн зохиолын баатрыг онцолж, тэдэн шиг байхыг хүсэж мөрөөддөг. Үнэндээ өөрийгөө ийнхүү баатар болгож төсөөлөх нь түүхийг их сонирхолтой болгодог. Гэвч Библийн түүх бүхэлдээ их өөр байдаг. Библийн түүхийн баатар бол Есүс Христ юм. Тэрээр бидний тэнгэрлэг баатар төдийгүй мөн хүмүүн баатар билээ. Чухамдаа Хуучин Гэрээний төлөөлөгчид болох Адам, Ноа, Мосе, Абрахам болон Давид нар түүхийн жинхэнэ баатар болох Христ рүү чиглүүлэгчид байсан. Үүнээс болж Библийг ойлгоход хэцүү гэж хэлдэг олон хүмүүс Библийн түүх тэднийг баатар болохыг зөвшөөрдөггүй тул өөрсдөө ч анзааралгүй их гомдоллож байдаг.

ТУНГААН БОДОХ АСУУЛТУУД:

1. Библийг уншихдаа та хэнийг баатар гэж боддог вэ? Багаараа дараах асуултуудыг хэлэлцээрэй: Шинэ Гэрээ (мөн Хуучин Гэрээ) нь Христ төвтэй гэдгийг үл тоон олон хүмүүс Библийн түүхийг өөртөө төвтэй үзэлд нийцүүлэхийг оролддог. Тэгээд тэд хэлэгдсэн зорилгоос нь өөрөөр уншиж ойлгодог. Жишээ нь:
	1. Би ариун учраас онцгой нэгэн мөн.
	2. Би хайрлаж байгаа учраас онцгой нэгэн мөн.
	3. Би үнэнээрээ байгаа учраас онцгой нэгэн мөн.
	4. Би\_\_\_\_\_\_\_\_учраас онцгой нэгэн мөн.
2. Багаараа Христ бол жинхэнэ ариун, хайраар дүүрэн, үнэн, ухаалаг, зоригтой бөгөөд \_\_\_\_\_\_\_\_\_\_\_\_\_ Нэгэн мөн тухай ярилцаарай (хоосон зайг нөхнө үү).
3. Та ахуй соёлдоо буй баатруудаас нэрлэнэ үү. Жишээ нь (1) түүхэн (2) өнөө цагийн, (3) тодорхой төрлийн хүмүүс (\_\_\_\_\_\_\_\_\_\_ зэрэг үйлс бүтээсэн эсвэл гавьяа байгуулсан), эсвэл (4) кино, ном зохиолын баатар байж болно. Тэгээд тэднийг та Христийн бүтээсэн баатарлаг үйлстэй харьцуулан үзээрэй. Танд энэ дасгалыг ажиллах үед Есүсийг бишрэх сэтгэл төрөх нь гарцаагүй.

Хэрэгжүүлэх даалгавар

* Багийнхаа хүн бүрийг дор хаяж таван итгэгч биш хүнтэй ярилцаж, хэн тэдний баатар гэдгийг асууж ирэхийг хүс. Мэдээж таньдаг хүмүүсээсээ асуух нь илүү хялбар. Хэрэв та итгэгч биш хүн олныг таньдаггүй бол танихгүй хүмүүсээс асуухдаа судалгаа авч байгаа гэж хандаарай (энэ нь үнэн байх болно). Тэдний баатар нь хэн нэг онцгой хүн эсвэл ямар нэг төрлийн хүн байж магад. Эсвэл тэдэнд баатар байхгүй ч байж болно. Ямартай ч хариултынх нь учрыг заавал лавлаарай. Мөн Есүсийг баатар гэж бодож байсан эсэхийг нь асууж, хариултаа тайлбарлахыг нь хүсээрэй. Тэгээд судалгааныхаа үр дүнг бичнэ үү. Судалгаандаа тулгуурлан Есүсийг баатар гэж ямар нэг байдлаар харуулсан сайн мэдээний танилцуулгын тойм бичээрэй.